Diari Oficial de la Generalitat Valenciana


Sumari del DOGV 6612, del 20-09-2011 (2011/9506)

DECRET 122/2011, de 16 de setembre, del Consell, pel qual es modifiquen els articles 2.1, 9.3, 12, 13.3 i 6, 15.6, títol de la secció sexta, 17, 23.1 i 24.1 del Decret 97/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria d'Economia, Indústria i Comerç, i s'introduïx un nou article numerat com a 17 bis.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2011/09/16/122/dof/vci/html**

### Dades del document

Número de DOGV
:   6612

Data del DOGV
:   20-09-2011

Secció del DOGV
:   I. DISPOSICIONS GENERALS

Número del document
:   2011/9506


Data del document
:   16-09-2011

Organisme emissor
:   Conselleria d'Economia, Indústria i Comerç

Tipus de document
:   Decret

Anàlisi jurídica

 Descriptors 

:   * Conselleria d'Economia, Indústria i Comerç
    * legislació
    * administració regional
    * organització administrativa
    * reglament intern

DECRET 122/2011, de 16 de setembre, del Consell, pel qual es modifiquen els articles 2.1, 9.3, 12, 13.3 i 6, 15.6, títol de la secció sexta, 17, 23.1 i 24.1 del Decret 97/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria d'Economia, Indústria i Comerç, i s'introduïx un nou article numerat com a 17 bis.  
 [2011/9506]  
PREÀMBUL  
  
Per mitjà del Decret 97/2011, de 26 d'agost, es va aprovar el Reglament Orgànic i Funcional de la Conselleria d'Economia, Indústria i Comerç, que partix de l'estructura orgànica bàsica aprovada pel Decret 75/2011, de 24 de juny, del Consell, modificat pel Decret 89/2011, de 26 d'agost.  
No obstant, la nova modificació del decret regulador de l'estructura orgànica bàsica duta a terme pel Decret 121/2011, de 16 de setembre, del Consell, que inclou en la Secretaria Autonòmica d'Economia, Indústria i Comerç la Direcció General d'Energia, i modifica així les funcions atribuïdes a la Direcció General d'Indústria, obliga a dur a terme una modificació del Reglament Orgànic i Funcional de la Conselleria d'Economia, Indústria i Comerç. De la mateixa manera, és necessari incloure en la Direcció General de Comerç i Consum les funcions relatives a l'execució de la política de preus.   
Per tot això, de conformitat amb el que establix l'article 28, lletra f, de la Llei del Consell, a proposta del conseller d'Economia, Indústria i Comerç i amb la deliberació prèvia del Consell, en la reunió del dia 16 de setembre de 2011,  
  
DECRETE  
  
Article únic  
Modificació del Decret 97/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria d'Economia, Indústria i Comerç.  
Es modifiquen els articles 2.1, 9.3, 12, 13.3 i 6, 15.6, títol de la secció sexta, 17, 23.1 i 24.1 del Decret 97/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria d'Economia, Indústria i Comerç, i s'introduïx un nou article numerat com a 17 bis, que queden redactats en la forma ressenyada en l'annex.  
  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la seua publicació en el Diari Oficial de la Comunitat Valenciana.  
  
València, 16 de setembre de 2011  
  
El president de la Generalitat,  
ALBERTO FABRA PART  
  
El conseller d'Economia, Indústria i Comerç,  
ENRIQUE VERDEGUER PUIG  
  
  
ANNEX  
  
Nova redacció dels articles 2.1, 9.3, 12 13.3 i 6, 15.6, títol de la secció sexta, 17, 23.1 i 24.1 del Decret 97/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria d'Economia, Indústria i Comerç, així com d'un nou article numerat com a 17 bis  
  
Article 2. Òrgans superiors i centres directius  
1. Sota l'autoritat de la persona titular del departament, la Conselleria d'Economia, Indústria i Comerç s'estructura en els següents òrgans superiors i centres directius:  
a) Secretaria Autonòmica d'Economia, Indústria i Comerç.  
b) Secretaria Autonòmica del Sector Públic Empresarial.  
c) Subsecretaria.  
d) Direcció General d'Economia.  
e) Direcció General d'Indústria.  
f) Direcció General de Comerç i Consum.  
g) Direcció General d'Internacionalització.  
h) Direcció General d'Energia.  
  
Article 9. Funcions i nivell directiu de la Secretaria Autonòmica d'Economia, Indústria i Comerç  
3. La Secretaria Autonòmica d'Economia, Indústria i Comerç es compon dels següents òrgans directius:  
a) Direcció General d'Economia.  
b) Direcció General d'Indústria.  
c) Direcció General de Comerç i Consum.  
d) Direcció General d'Internacionalització.   
e) Direcció General d'Energia.  
  
Article 12. Funcions de la Direcció General d'Indústria  
La Direcció General d'Indústria assumix les funcions en matèria d'empresa, indústria, seguretat industrial, investigació industrial i innovació i parcs tecnològics. Li correspon, així mateix, la coordinació de la Xarxa d'Instituts Tecnològics.  
  
Article 13. Nivell administratiu de la Direcció General d'Indústria  
3. Per al compliment de les seues funcions, la Subdirecció General d'Indústria s'estructura en els servicis següents:  
a) Servici de Planificació i Ordenació Industrial.  
b) Servici de Seguretat Industrial i Metrologia.  
Se suprimix l'apartat 6.  
  
Article 15. Nivell administratiu de la Direcció General de Comerç i Consum  
6. Al Servici de Planificació del Comerç, Artesania i Consum correspon l'exercici de les funcions següents:  
a) L'elaboració i supervisió d'activitats de planificació, estudi i impacte relacionades amb les matèries de comerç, artesania i consum.  
  
b) L'elaboració de propostes de normativa i plans d'actuació, coordinació i control en matèria de comerç, artesania i consum.  
c) L'assessorament i informació en matèria d'establiment i utilització dels espais comercials per a aconseguir un nivell adequat d'equipaments i la correcta inserció de les noves fórmules i unitats comercials en el sector.  
d) L'elaboració i/o participació en el desplegament reglamentari d'informes, propostes en matèria de normatives relacionades amb el comerç, l'artesania i el consum.  
e) L'elaboració de mesures encaminades a l'execució de la política de preus de la Generalitat i la tramitació, informació i redacció de propostes de resolució dels expedients en matèria de preus.  
  
f) Qualsevol altra que li siga encomanada en relació amb les matèries que li són pròpies.  
  
  
Secció sexta  
Direcció General d'Energia  
  
Article 17. Funcions de la Direcció General d'Energia  
La Direcció General d'Energia assumix les funcions en matèria d'elaboració, gestió i execució d'actuacions per al desenrotllament i foment dels sectors energètic i miner.  
  
Article 17 bis. Nivell administratiu de la Direcció General d'Energia   
  
1. Per al compliment de les seues funcions, la Direcció General d'Energia s'estructura en els servicis següents:  
a) Servici d'Energia.  
b) Servici d'Ordenació i Seguretat Minera.  
  
2. Al Servici d'Energia correspon l'exercici de les funcions següents:  
a) La proposta de desplegament normatiu, plans d'actuació, control i seguiment del sector energètic.  
b) L'elaboració d'estudis, informes, comunicacions i propostes sobre resolució d'expedients administratius en matèria d'energia i d'instal·lacions radioactives i de rajos X quan siga competència de l'administració autonòmica.  
c) L'elaboració d'estudis i propostes sobre procediments i organització en matèria energètica.  
d) La proposta, avaluació, gestió i seguiment de convenis i altres instruments de cooperació amb administracions públiques i altres institucions públiques i privades, en les matèries que li han sigut assignades.  
e) Qualsevol altra que li siga encomanada en relació amb les matèries que li són pròpies.  
3. Al Servici d'Ordenació i Seguretat Minera correspon l'exercici de les funcions següents:  
a) L'exercici de les funcions de caràcter tècnic relatives a la planificació, impuls, assessorament, coordinació, seguiment, anàlisi, control i avaluació de les actuacions en matèria de mines i de seguretat minera i pirotècnia.  
b) L'elaboració i proposta de criteris de planificació de la informació, inspecció i supervisió relatives a l'ordenació tècnica de les exploracions i investigació minera, aprofitament de jaciments miners, aigües minerals i termals i, en general, dels recursos naturals existents, així com en matèria d'explosius i pirotècnia; assessorament i coordinació de les unitats territorials en esta funció i realització del seguiment, anàlisi i avaluació de la seua execució.  
c) La participació en l'elaboració de propostes normatives, plans d'actuació, coordinació i control en les matèries que li han sigut assignades.  
d) La proposta, avaluació, gestió i seguiment de convenis i altres instruments de cooperació amb administracions públiques i altres institucions públiques i privades, en les matèries que li han sigut assignades.  
e) La participació, en matèria de mines, en les propostes per a la centralització del Registre Integrat Industrial, així com per a la seua actualització i manteniment.  
f) L'elaboració d'informes i propostes sobre resolució d'expedients, procediment, organització i ordenació en matèria de mines i de seguretat minera i pirotècnia.  
g) Qualsevol altra que li siga encomanada en relació amb les matèries que li són pròpies.  
  
Article 23. Servicis territorials d'Indústria  
1. Correspon als servicis territorials d'Indústria, en el seu respectiu àmbit territorial, la gestió i execució de les funcions derivades de la legislació vigent i de la política que en el marc de la indústria es realitze i dels seus programes d'actuació en les matèries d'empresa, indústria, seguretat industrial, investigació industrial i innovació.  
  
  
Article 24. Servicis territorials d'Energia  
1. Correspon als servicis territorials d'Energia, en el seu respectiu àmbit territorial, la gestió i execució de les funcions derivades de la legislació vigent, de la política i dels programes d'actuació que en el marc de l'energia i la mineria es duguen a terme.


Còpia Permalink ELI